શીર્ષક: રાજકારણમાં એક નવા યુવાને યોગીને પોતાના ગઢમાં જ હરાવ્યા\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ભાજપ લોકસભાની ગોરખપુર અને ફૂલપુર બંને બેઠકો પર પેટાચૂંટણી હારી ગયો છે. તો બિહારમાં પણ એક લોકસભાની એક બેઠક પર થયેલી પેટાચૂંટણી હારી ગયો છે. 

ગયા વર્ષે ઉત્તર પ્રદેશ વિધાનસભા ચૂંટણીમાં ભાજપની જીત થઈ અને આદિત્યનાથ યોગીને ઉત્તર પ્રદેશની કમાન સોંપવામાં આવી. જે બાદ ગોરખપુર લોકસભા સીટ ખાલી થઈ ગઈ. 

યોગીનો ગઢ ગણાતી આ બેઠક પર આ વખતે 29 વર્ષના પ્રવીણ કુમાર નિષાદ વિજયી થયા છે. 

નોઇડાથી મિકેનિકલ એન્જિનિયરમાં બી.ટેક કરનાર પ્રવીણ કુમાર માટે આ પહેલી ચૂંટણી હતી. 

તમને આ પણ વાંચવું ગમશે

આ સીટ પર ખુદ યૂપીના મુખ્યમંત્રી આદિત્યનાથ યોગી અને સત્તામાં રહેલી ભારતીય જનતા પાર્ટીની પ્રતિષ્ઠા દાવ પર લાગી હતી. 

મતગણતરી પહેલાં રાજકીય વિશ્લેષકો એવું માનીને ચાલી રહ્યા હતા કે આખરે આ બેઠક ભાજપના ખાતામાં જ જશે. પરંતુ આવુ ના થયું. 

આ વર્ષનો આ સૌથી મોટો ઉલટફેર ગણવામાં આવી રહ્યો છે. જેમાં સમાજવાદી પાર્ટી બાજી મારી ગઈ. 

વારસામાં મળી રાજનીતિ 

પ્રવીણ કુમાર નિષાદ માટે ભલે આ પહેલી ચૂંટણી હોય પરંતુ રાજકારણ તેમના માટે નવું નથી. 

પ્રવીણ નિષાદના પિતા ડૉક્ટર સંજય કુમાર નિષાદ રાષ્ટ્રીય નિષાદ પાર્ટીના સંસ્થાપક છે. વર્ષ 2013માં તેમણે આ પાર્ટી ઊભી કરી. ત્યારે પ્રવીણ કુમાર આ પાર્ટીના પ્રવક્તા બની ગયા. 

વર્ષ 2008માં બી.ટેક કર્યા બાદ 2009 થી 2013 સુધી તેમણે રાજસ્થાનના ભિવાડીમાં એક પ્રાઇવેટ કંપનીમાં પ્રૉડક્શન એન્જિનિયર તરીકે નોકરી કરી હતી. 

પરંતુ 2013માં પોતાના પિતાના રાજનીતિના સપનાઓમાં રંગ ભરવા માટે તેઓ ગોરખપુર પરત આવી ગયા. 

તેમની જેમ જ તેમના પિતા સંજય કુમાર પણ રાજકારણમાં આવતા પહેલાં અન્ય કાર્યો સાથે જોડાયેલા હતા. 

પિતાની મહેનત 

વર્ષ 2002 અને 2003 સુધી ગોરખપુરના અખબારોની ઓફિસમાં ડૉક્ટર સંજય કુમાર ઇલેક્ટ્રો હોમિયોપેથીને માન્યતા અપાવવા માટે ભાષણો આપતા અને પેમ્ફલેટ વિતરણ કરતા નજરે પડતા હતા. 

ડો. સંજયની રાજકારણમાં આવવાની મહત્વકાંક્ષા ત્યારે શરૂ થઈ જ્યારે તેમણે 2008માં ઓલ ઇન્ડિયા બેકવર્ડ એન્ડ માઇનોરિટી વેલફર એસોસિયેશનની સ્થાપના કરી. 

પરંતુ 2015 તેઓ પહેલીવાર ત્યારે સમાચારમાં આવ્યા જ્યારે ગોરખપુરની બાજુમાં આવેલા સહજનવાના કસરાવલ ગામ પાસે નિષાદોને અનુસૂચિત જાતિનો દરજ્જો આપવાની માગને લઈને તેમના નેતૃત્વમાં ટ્રેન રોકવામાં આવી. 

એ દિવસે હિંસક પ્રદર્શનો વચ્ચે એક આંદોલનકર્તાનું પોલીસ ફાયરિંગમાં મોત થઈ ગયું. જે બાદ આંદોલનકર્તાઓએ મોટી સંખ્યામાં વાહનો સળગાવ્યાં...